CONSILIUL LOCAL AL MUNICIPIULUI TIMIŞOARA


APROBAT 

DIRECŢIA DE ASISTENŢĂ SOCIALĂ COMUNITARĂ          

   PRIMAR,
Nr.2819/15.09.2009  





          Dr.Ing. Gheorghe Ciuhandu

REFERAT
privind metodologia şi formularul de declaraţie utilizate pentru acordarea ajutoarelor 
suplimentare de încălzire a locuinţei în sistem centralizat unor categorii defavorizate

Prin H.C.L.M.T. nr. 272/28.07.2009  privind preţul local al energiei termice facturată populaţiei şi acordarea ajutoarelor pentru încălzirea locuinţei cu energie termică furnizată în sistem centralizat s-a hotărât acordarea ajutoarelor suplimentare în condiţiile unei metodologii şi în baza unor declaraţii  elaborate  de Direcţia de Asistenţă Socială Comunitară Timişoara, până la data de 30.09.2009.


Metodologia  privind acordarea  ajutoarelor suplimentare de încălzire a locuinţei în sistem centralizat acordate unor categorii defavorizate a fost elaborată ţinând cont de prevederile O.U.G. nr. 5/2003 privind acordarea de ajutoare pentru încălzirea locuinţei, precum şi a unor facilităţi populaţiei pentru plata energiei termice, aprobată prin Legea nr.245/2003, de situaţiile întâlnite în aplicarea normelor metodologice anterioare precum  şi de propunerile formulate şi discutate cu reprezentantul F.A.L.T.-ului d-nul Petre Olaru la data de 04.08.2009, având şi acordul SC Colterm SA.

Formularul de declaraţie nu a fost modificat întrucât în metodologie a fost extinsă aria persoanelor care sunt obligate să depună asemenea declaraţii şi formularul corespunde din acest punct de vedere.
Astfel, în conformitate cu art. 36 alin. (2) lit. d), alin.(4) lit.c) si alin.(6) lit. a) pct.14  din Legea nr.215/2001 privind administraţia publică locală





PROPUNEM:

1. Aprobarea metodologiei privind acordarea  ajutoarelor suplimentare de încălzire a locuinţei în sistem centralizat acordate unor categorii defavorizate
2. Aprobarea formularului tipizat de declaratie pe proprie raspundere privind bunurile  pentru stabilirea dreptului la ajutorul suplimentar de încalzire acordat de catre Consiliul Local al Municipiului Timisoara

